Mga Karapatan ng Mga Magulang

Mga Serbisyo para sa Interpretasyon at Pagsasalin-wika

Ang lahat ng magulang ay mayroong karapatan sa impormasyon na tungkol sa edukasyon ng kanilang anak na nasa wikang nauunawaan nila. Kapag nag-enroll ang iyong anak sa paaralan, tatanungin ka ng paaralan tungkol sa wikang gusto mong gamitin kapag nakikipag-ugnayan sa paaralan. Tinutulungan nito ang iyong paaralan na matukoy ang iyong mga pangangailangan sa wika para makapagbigay sila ng isang interpreter o isinaling mga dokumento, nang walang bayad.

**Ano ang maaasahan mo mula sa iyong paaralan at sa distrito ng paaralan**

**Ikaw ay mahalagang bahagi ng edukasyon ng iyong anak!**

Makikipag-ugnayan ang paaralan sa iyo—sa iyong wika—tungkol sa edukasyon ng iyong anak. Kadalasan kasama rito ang mga isinaling dokumento at isang interpreter sa wika para sa mga pagpupulong at pag-uusap.

Mayroon kang karapatan sa mga serbisyong ito kahit na nagsasalita ka ng kaunting Ingles at kahit na nakakapagsalita o nakakapagbasa sa Ingles ang iyong anak.

Makikipag-ugnayan sa iyo ang paaralan **sa iyong wika** tungkol sa mahalagang impormasyon at mga pagkakataon para sa iyong anak. Kasama rito ang impormasyong tungkol sa:

|  |  |
| --- | --- |
| * Pagpaparehistro at pag-e-enroll sa paaralan
* Mga marka, mga pamantayang pang-akademiko at pagtatapos
* Mga patakaran ng paaralan at pagdidisiplina sa estudyante
* Pagpasok, hindi pagpasok at pag-ayaw na pumasok
* Pahintulot ng magulang para sa mga aktibidad o mga programa
* Kalusugan, kaligtasan at mga emerhensiya
 | * Mga pagsasara ng paaralan
* Mga pagkakataon para ma-access ang mga programa o mga serbisyo—kasama ang mga programa para sa mahusay ang pagganap, inilalagay sa mga kursong pangkolehiyo at nag-aaral ng wikang Ingles
* Espesyal na edukasyon at mga serbisyo para sa mga estudyanteng may mga kapansanan
 |

**Mga pagpupulong at mga pag-uusap kasama ng mga guro at mga empleyado ng paaralan**

Kapag nakikipag-usap ka sa mga guro o mga empleyado ng paaralan, magbibigay ang paaralan ng isang interpreter kung kailangan mo ng isa. Kasama rito ang mga komperensiya ng magulang at guro, mga pagpupulong tungkol sa espesyal na edukasyon, o anumang iba pang mga pag-uusap tungkol sa edukasyon ng iyong anak.

Gagamit lang ang paaralan ng mga interpreter na may kakayahan at na mahusay sa Ingles at sa iyong wika. Titiyakin ng paaralan na nauunawaan ng mga interpreter ang anumang mga salita o konsepto na gagamitin sa pagpupulong. Hindi gagamitin ng paaralan ang mga estudyante o mga bata bilang mga interpreter.

Ang interpreter ay dapat walang kinikilingan at dapat sabihin ang lahat ng sinabi sa pag-uusap. Hindi sila dapat mag-alis o magdagdag ng anuman sa sinasabi. Titiyakin ng paaralan na nauunawaan ng mga interpreter ang kanilang tungkulin at ang pangangailangang panatilihing kumpidensyal ang impormasyon. Ang interpreter ay maaaring personal o nasa telepono at maaaring kawani ng distrito o isang panlabas na kontratista.

Magbibigay ng isang interpreter ang paaralan para sa anumang mga pagpupulong o pag-uusap sa paaralan o tungkol sa edukasyon ng iyong anak. Maaari ka ring humingi sa paaralan kung kailangan mo ng isa.

**Nakasulat na impormasyon**

Isasalin ng paaralan ang mahalagang nakasulat na impormasyon sa mga wikang pinaka-karaniwang sinasalita sa iyong distrito ng paaralan. Kung makakatanggap ka ng impormasyong wala sa wika mo, mangyaring ipaalam sa paaralan kung gusto mo itong isalin nang nakasulat o ipaliwanag at sabihin ito sa iyo nang nasa wika mo.

**Mayroong mga tanong o alalahanin? Kailangan ng suporta?**

Kung mayroon kang anumang mga tanong o gusto mong humiling ng isang interpreter o pagsasalin-wika, makakatulong ang iyong paaralan. Maaari kang humingi ng tulong sa kahit sino sa paaralan, o maaari mong tanungin ang mga kawaning ito:

**[INSTRUCTIONS: Enter the names and contact information for school and district staff members who can provide an interpreter or a translated document. For example, a family liaison, principal, ELL coordinator, civil rights coordinator, or superintendent. Please remove these instructions before disseminating this document.]**

**Pagtugon sa mga alalahanin at mga reklamo**

**Ito ang mga karapatan mo!**

Sa ilalim ng mga batas ng pederal at estado sa mga karapatang sibil, mayroon kang karapatang ma-access ang impormasyon nang nasa wika mo.

Humingi sa pangunahing opisina ng kopya ng patakaran at pamamaraan sa wika ng distrito. Maaari mo ring basahin ang mga ito online sa: **[insert website for district’s language access policy and procedure]**.

**Mga alalahanin at mga reklamo**

Kung mayroon kang mga alalahanin tungkol sa mga serbisyo sa interpretasyon o pagsasalin-wika ng paaralan—o kung hindi ka binigyan ng isang interpreter o pagsasalin-wika na kailangan mo—marami kang mga opsyon.

1. **Kausapin ang iyong punong-guro o ang isang empleyado ng paaralan na komportable ka.** Ang pakikipag-usap sa punong-guro ng iyong paaralan ay kadalasan ang pinakamabuting unang hakbang para matugunan ang iyong mga alalahanin. Ipaliwanag kung ano ang nangyari, at ipaalam sa punong-guro kung ano ang magagawa nila para makatulong sa paglutas ng problema.
2. **Kausapin ang iyong distrito ng paaralan.** Maaari mo ring kontakin ang distrito ng paaralan para ibahagi ang mga alalahanin mo. Maaari mong tawagan ang tagapangasiwa ng mga karapatang sibil o ang superintendent sa opisina ng distrito.
3. **Humingi ng tulong para maayos ang iyong mga alalahanin.** Maaari mo ring kontakin ang mga ahensiyang ito para sa karagdagang impormasyon tungkol sa iyong mga karapatan o para humingi ng tulong para malutas ang iyong mga alalahanin.

Equity and Civil Rights Office Office of the Education Ombuds

Office of Superintendent of Public Instruction 1-866-297-2597 | [oeo.wa.gov](file:///%5C%5Ck12.internal%5Cshares%5CAgency%20Data%5CEquity%20and%20Civil%20Rights%5CLanguage%20Access%20Proviso%5CParent%20Materials%20Drafts%5Coeo.wa.gov)

360-725-6162 | [www.k12.wa.us/equity](http://www.k12.wa.us/equity)

1. **Maaari kang maghain ng reklamo.** Para maghain ng reklamo, ipaliwanag sa sulat kung ano ang nangyari—kahit anupamang wika—at ipadala ito sa distrito sa pamamagitan ng sulat, email o personal na paghahatid. Tiyaking magtago ng kopya para sa iyong mga talaan.

Sa loob ng 30 araw sa kalendaryo, iimbestigahan ng distrito ang iyong reklamo at tutugon sa iyo sa sulat. Ang karagdagang impormasyon tungkol sa iyong mga opsyon para sa reklamo ay makikita sa online dito: [www.k12.wa.us/Equity/Complaints.aspx](http://www.k12.wa.us/Equity/Complaints.aspx).

Mangyaring malaman na hindi maaaring maghiganti sa iyo o sa iyong anak ang paaralan para sa pagbabahagi ng mga alalahanin o paghahain ng reklamo.